ബ്രിട്ടനില് ഇന്ധന ക്ഷാമം ! പമ്ബുകള്ക്കു മുന്നില് വാഹനനിര നീളുന്നു . . . ലണ്ടന്: ബ്രിട്ടനില് ഇന്ധന ക്ഷാമം രൂക്ഷമാകുന്നു. ട്രക്ക് ഡ്രൈവര്മാരില്ലാതെ വിതരണം തടസപ്പെട്ടു. പിന്നാലെ ജനം തിരക്കു കൂട്ടിയതോടെയാണ് യുകെയിലെ പ്രധാന നഗരങ്ങള് ക്ഷാമത്തിലേക്ക് നീങ്ങുന്നത്. പ്രതിസന്ധി ഇന്നലെ കൂടുതല് രൂക്ഷമായി. പല പെട്രോള് സ്റ്റേഷനുകളിലും സ്റ്റോക്കില്ലെന്ന ബോര്ഡ് കാണാം. ചില നഗരങ്ങളില് 90 പെട്രോള് സ്റ്റേഷനുകളും കാലിയാണ്. പരിഭ്രാന്തരാകേണ്ടെന്ന് സര്ക്കാരും വിതരണക്കാരും ആവര്ത്തിക്കുമ്ബോഴും പമ്ബുകള്ക്ക് മുന്നില് വാഹനനിര നീളുകയാണ്. ബ്രെക്സിറ്റ്, തൊഴില്താമസ നിയമങ്ങള്ക്കു പിന്നാലെ യൂറോപ്പ്യന് യൂണിയന് രാജ്യങ്ങളില് നിന്നുള്ള ട്രക്ക് ഡ്രൈവര്മാര് കൂട്ടത്തോടെ മടങ്ങിയതാണ് പുതിയ പ്രതിസന്ധിക്കു കാരണം. ഡ്രൈവര്മാര്ക്കായി 5000 താത്കാലിക വിസ അനുവദിക്കാന് സര്ക്കാര് തീരുമാനിച്ചിട്ടുണ്ട്. ഭാരവാഹനങ്ങളോടിക്കാന് സൈന്യത്തിന്റെ സേവനം പ്രയോജനപ്പെടുത്തണമെന്നും ആവശ്യമുയര്ന്നു.